Nr. C 354/4 De Europæiske Fællesskabers Tidende 31. 12. 85 
Udtalelse om forslag til Rådets direktiv om ændring af direktiv 84/631/EØF om overvågning 
af og kontrol inden for Fællesskabet med grænseoverskridende overførsel af farligt affald 0) 
(85/C 354/03) 
Procedure 
Rådet for De europæiske Fællesskaber besluttede den 22. oktober 1985 under henvisning til EØF-
traktatens artikel 100 og 235 at anmode om Det økonomiske og sociale Udvalgs udtalelse om 
ovennævnte forslag. 
Det forberedende arbejde henvistes til Udvalgets afdeling for miljøbeskyttelse, sundhedsvæsen og 
forbrug, som udpegede Gian Carlo Zoli til ordfører: Afdelingen vedtog sin udtalelse den 3. 
december 1985. 
Det økonomiske og sociale Udvalg vedtog på sin 232. plenarforsamling, den 18. december 1985, 
enstemmigt følgende udtalelse: 
1. Bemærkninger 
1.1. Kommissionen begrunder sit forslag til direktiv om 
ændring af grunddirektivet 84/631/EØF om grænseover­
skridende overførsel af affald med det forhold, at de deri 
fastsatte overvågnings- og kontrolforanstaltninger kun 
anvendes på overførsler inden for Fællesskabet. I tilfælde af 
overførsel til tredjelande kræves der i det gældende direktiv 
kun, at affaldsindehaveren ud over en anmeldelse til 
bestemmelses- og transitstaterne forelægger en erklæring, 
hvori det meddeles afsendelseslandet, at affaldet har nået 
bestemmelsesstedet. 
1.2. På denne baggrund kan det ikke udelukkes, at der 
vil ske en mærkbar forøgelse af eksport af farligt affald til 
tredjelande, og navnlig til udviklingslande. Kortsigtede 
betragtninger kan forlede disse udviklingslande til at 
importere farligt affald, selv om de ikke råder over tekniske 
midler til at bortskaffe det. 
1.3. Derfor henstillede OECD efter konferencen om det 
internationale samarbejde om grænseoverskridende over­
førsel af farligt affald, som blev afholdt i Basel den 27.-28. 
marts 1985, at der kun tillades overførsel, såfremt import-
(!) EFT nr. C 284 af 7. 11. 1985, s. 5. og transitlandene indvilliger heri, og især såfremt import­
landet råder over egnede bortskaffelsesanlæg. 
1.4. Udvalget godkender derfor Kommissionens forslag, 
som netop sigter på at iværksætte OECDs henstillinger i 
Fællesskabet og dermed udfylder visse lakuner i grunddi­
rektivet. 
1.5. Hvad i øvrigt angår det nye stk. 7, rejser Udvalget 
spørgsmål vedrørende arten og formen af det bevis, som 
affaldsindehaveren skal fremlægge foruden transit- og 
bestemmelseslandenes indvilligelse vedrørende kapaciteten 
og kompetencen i de anlæg, som har til opgave at 
bortskaffe det farlige affald på en hensigtsmæssig måde. 
1.6. Det ville ifølge Udvalget være hensigtsmæssigt, at 
det blev fastlagt, at dette bevis, som oprindeligt udstedes af 
det anlæg, der får til opgave at bortskaffe affaldet, ledsages 
af en kontrolattest fra de kompetente myndigheder i 
tredjelandet for at undgå for store overførsler af affald til 
disse lande. 
1.7. Endelig ønsker Udvalget at benytte denne lejlighed 
til at henlede Rådets opmærksomhed på nødvendigheden 
af, at medlemsstaterne ufortøvet meddeler Kommissionen 
de oplysninger, der er fastsat i artikel 12, for at sikre, at 
denne artikel kan finde anvendelse i praksis. 
Bruxelles, den 18. december 1985. 
Gerd MUHR 
Formand for 
Det økonomiske og sociale Udvalg